CELEX: 22020D0839
Language: da
Date: 2019-03-29 00:00:00
Title: Det Blandede EØS-Udvalgs afgørelse nr. 91/2019 af 29. marts 2019 om ændring af bilag XVII (Intellektuel ejendomsret) til EØS-aftalen [2020/839]

2.7.2020   
               
               
                  DA
               
               
                  Den Europæiske Unions Tidende
               
               
                  L 210/76
               
            
         DET BLANDEDE EØS-UDVALGS AFGØRELSE nr. 91/2019
         af 29. marts 2019
         om ændring af bilag XVII (Intellektuel ejendomsret) til EØS-aftalen [2020/839]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets direktiv (EU) 2016/943 af 8. juni 2016 om beskyttelse af fortrolig knowhow og fortrolige forretningsoplysninger (forretningshemmeligheder) mod ulovlig erhvervelse, brug og videregivelse (1) skal indarbejdes i EØS-aftalen.
                  
               
                     (2)
                  
                  
                     Bilag XVII til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Følgende indsættes efter punkt 12 (Europa-Parlamentets og Rådets forordning (EU) 2017/1128) i bilag XVII til EØS-aftalen:
            
                        »13.
                     
                     
                        
                           32016 L 0943: Europa-Parlamentets og Rådets direktiv (EU) 2016/943 af 8. juni 2016 om beskyttelse af fortrolig knowhow og fortrolige forretningsoplysninger (forretningshemmeligheder) mod ulovlig erhvervelse, brug og videregivelse (EUT L 157 af 15.6.2016, s. 1).
                        Direktivets bestemmelser læses med henblik på denne aftale med følgende tilpasninger:
                        
                                    a)
                                 
                                 
                                    I artikel 1, stk. 1, læses »TEUF«, hvad angår EFTA-staterne, som »EØS-aftalen«.
                                 
                              
                                    b)
                                 
                                 
                                    Henvisningen i artikel 1, stk. 2, litra a), og artikel 5, litra a), til »retten til ytrings- og informationsfrihed som fastsat i chartret« læses, hvad angår EFTA-staterne, som »den grundlæggende ret til ytrings- og informationsfrihed«.
                                 
                              
                                    c)
                                 
                                 
                                    I artikel 1, stk. 2, litra b) og c), læses udtrykket »EU-regler eller nationale regler«, hvad angår EFTA-staterne, som »EØS-regler eller nationale regler«.
                                 
                              
                                    d)
                                 
                                 
                                    Henvisningen i artikel 1, stk. 2, litra c), til »EU-institutioner og -organer« læses, hvad angår EFTA-staterne, som »EØS/EFTA-institutioner og -organer«.
                                 
                              
                                    e)
                                 
                                 
                                    I artikel 1, stk. 2, litra c), artikel 1, stk. 3, litra c), artikel 3, stk. 2, og artikel 5, litra c) og d), læses udtrykket »EU-retten eller national ret«, hvad angår EFTA-staterne, som »EØS-retten eller national ret«.
                                 
                              
                                    f)
                                 
                                 
                                    I artikel 1, stk. 2, litra d), og artikel 3, stk. 1, litra c), læses udtrykket »EU-retten og national ret og praksis«, hvad angår EFTA-staterne, som »EØS-retten og national ret og praksis«.«
                                 
                              
                  
         
            Artikel 2
            Den islandske og den norske udgave af direktiv (EU) 2016/943, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 30. marts 2019, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 29. marts 2019.
            
               
                  På Det Blandede EØS-Udvalgs vegne
               
               Claude MAERTEN
               
                  Formand
               
            
         
         
            (1)  EUT L 157 af 15.6.2016, s. 1.
         
            (*1)  Forfatningsmæssige krav angivet.